A döntőt február 11-én tartotta az MTV az elődöntőkből továbbjutott nyolc előadó részvételével. A végeredmény a telefonos szavazás, illetve szakmai zsűri szavazatai alapján alakult ki. Első körben a továbbjuttatott nyolc versenyzőből kizárólag a nézői voksok alapján jelölték ki azt a négy dalt, amelyek közül a zsűri tagjai egyenként nevezték meg, szerintük melyik dal képviselje Magyarországot az Eurovíziós Dalfesztiválon. A műsort élőben közvetítette az M1, a Duna World, illetve interneten a "eurovision.tv". Meghívott előadóként lépett fel Ónodi Eszter és Jordán Adél, akik az 1974-es Eurovíziós Dalfesztivál győztes dalát, az ABBA együttes "„Waterloo”"-ját adták elő, majd a Singer Street és a Magyar Rádió énekkarától hallhattuk a "„Ding-A-Dong”" című dal acapella-változatát. Végezetül pedig két zsűritag – Wolf Kati és Rakonczai Viktor – mellett a "„What About My Dreams?”" társszerzője, Rácz Gergő is színpadra álltak, a 2011-es magyar dal egy különleges feldolgozásával.